П Р О Т О К О Л   № 8
от заседанието на Комисия „Съдебна администрация“ 
към Прокурорската колегия на Висшия съдебен съвет,
проведено на 08.07.2025 г. 

Днес, 08.07.2025 г. /вторник/ се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров - отсъства

На заседанието присъстват: експертния сътрудник на комисията Светла Кирилова – главен експерт-съдебна администрация – дирекция ЧРАТОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Положително становище на комисия „Бюджет и финанси“ по протокол № 23/25.06.2025 г. по предложение от и.ф. главен прокурор за изменение на Класификатора на длъжностите в администрацията на Прокуратурата на Република България и включване на нова длъжност „финансов контрольор“.
						
КОМИСИЯ „СЪДЕБНА АДМИНИСТРАЦИЯ“
Р Е Ш И:

1.1. ПРИЕМА положителното становище на комисия „Бюджет и финанси“ по протокол № 23/25.06.2025 г., т. 38 по предложението за изменение на Класификатора на длъжностите в администрацията на Прокуратурата на Република България и включване на нова длъжност „финансов контрольор“.
1.2. ПРЕДЛАГА проект на Класификатор на длъжностите в администрацията на Прокуратурата на Република България с отразеното изменение.
	   					
Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

 ИЗДАВА, на основание чл. 341, ал. 1 от Закона за съдебната власт, Класификатор на длъжностите в администрацията на Прокуратурата на Република България, като включва нова длъжност „финансов контрольор“  в Раздел Б.1. „Експертни длъжности“, в сила от датата на вземане на решението.

Раздел Б.1. „Експертни длъжности“
ред - 21, 
Колона 2 - код по НКПД – 2422-7031, 
Колона 3 - финансов контрольор, 

Минимални изисквания за заемане на длъжността
Колона 3 - образователна степен - висше-магистър, 

Трудов стаж
Колона 5 –3 г., 
в колона „АГП, ВКП, НСлС и АЕДП“,

Размер на възнаграждението
Колона 6 - диапазон „от“ - 2782,
Колона 7 - диапазон „до“ - 3476,

Ранг
Колона 12 - минимален ранг, диапазон „от“ - V, 
Колона 13 - максимален ранг, диапазон „до“ - I.

МОТИВИ: Към настоящия момент в Класификатора на длъжностите в администрацията на ПРБ не е утвърдена длъжност „Финансов контрольор“.
С Правилника за изменение и допълнение на Правилника за администрацията на ПРБ (обн. ДВ бр. 34 от 22.04.2025 г.), в общата администрация към Администрацията на главния прокурор е предвидена длъжност „Финансов контрольор“ с функционалните задължения – извършване на проверки и осъществяване на предварителен контрол за законосъобразност по отношение на финансовата дейност на ПРБ, съгласно Закона за финансовото управление и контрол в публичния сектор.

За предложената промяна е необходимо разходването на допълнителни финансови средства.

ВНАСЯ предложението в заседание на Прокурорската колегия на Висшия съдебен съвет, насрочено на 09.07.2025 г., за разглеждане и произнасяне. 

2. ОТНОСНО: Предложение за актуализиране на Таблицата за размера на допълнителния платен годишен отпуск на съдебните служители в Прокуратурата на Република България, в съответствие с Класификатора на длъжностите в администрацията на ПРБ.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРЕДЛАГА на Пленума на Висшия съдебен съвет да ДОПЪЛНИ приетата с решение на Пленума на ВСС по протокол № 22/17.02.2023 г., т. 1.2.1. и т. 1.2.2., Таблица за размера на допълнителния платен годишен отпуск на съдебните служители в ПРБ, считано датата на вземане на решението, както следва:
- в раздел Б.1. ЕКСПЕРТНИ ДЛЪЖНОСТИ включва длъжност „финансов контрольор“, 
- в раздел Б.2. СПЕЦИАЛИСТИ включва длъжностите „техник, поддръжка компютри“ и „оператор, мониторинг център“.
2.2. ПРЕДЛАГА на Пленума на Висшия съдебен съвет да ОПРЕДЕЛИ, на основание чл. 350 от ЗСВ, размерите на допълнителния платен годишен отпуск в колона 3 от Таблицата за длъжностите: „финансов контрольор“ в размер на 10 работни дни, „техник, поддръжка компютри“ и „оператор, мониторинг център“, в размер на 8 работни дни, считано от датата на вземане на решението.
МОТИВИ: Предложението за актуализиране на Таблицата за размера на допълнителния платен годишен отпуск на съдебните служители в Прокуратурата на Република България, е свързано с включената в настоящия протокол нова длъжност „финансов контрольор“ в раздел Б.1. „Експертни длъжности“ и включени нови две длъжности „техник, поддръжка компютри“ и „оператор, мониторинг център“ - в раздел Б.2. „Специалисти“ /с решение на Прокурорската колегия на ВСС по протокол № 10/07.03.2024 г./ в Класификатора на длъжностите в администрацията на Прокуратурата на Република България.
В съответствие с Класификатора, Таблицата за размера на допълнителния платен годишен отпуск на съдебните служители в ПРБ следва да се актуализира. 
Съгласно чл. 350 от ЗСВ Пленумът на ВСС определя размера на допълнителния платен годишен отпуск на съдебните служители.

В тази връзка КСА-ПК предлага на Прокурорската колегия да предложи на Пленума на Висшия съдебен съвет да допълни приетата с решение на Пленума на ВСС по Протокол № 22/17.02.2023 г., т. 1.2.1. и т. 1.2.2. Таблица за размера на допълнителния платен годишен отпуск на съдебните служители в ПРБ, в съответствие с Класификатора и да определи, на основание чл. 350 от ЗСВ, размерите на допълнителния платен годишен отпуск в колона 3 от Таблицата, за длъжностите: „финансов контрольор“ в размер на 10 работни дни; „техник, поддръжка компютри“ и „оператор, мониторинг център“, в размер на 8 работни дни, считано от датата на вземане на решението.
Приложение: Таблица за размера на допълнителния платен годишен отпуск на съдебните служители в Прокуратурата на Република България.

ВНАСЯ предложението в заседание на Прокурорската колегия на Висшия съдебен съвет, насрочено на 09.07.2025 г., за разглеждане и произнасяне. 
 
След приемане на решението от Прокурорската колегия на Висшия съдебен съвет, ВНАСЯ предложението в заседание на Пленума на ВСС за разглеждане и произнасяне. 

3. ОТНОСНО: Предложение /вх.№ ВСС-10620/01.07.2025г./ от и.ф. главен прокурор за кадрови промени в администрацията на ПРБ.

КОМИСИЯ „СЪДЕБНА АДМИНИСТРАЦИЯ“
Р Е Ш И:

3.1. ПРИЕМА предложението от и.ф. главен прокурор за разкриване на една щ.бр. за длъжност „съдебен администратор на Върховна административна прокуратура“ в Администрацията на Върховната касационна прокуратура чрез съкращаване на една свободна щ.бр. за длъжност „програмист“, отдел „Информационни системи“, дирекция „Информационно обслужване и технологии“ в Администрацията на главния прокурор.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „програмист“, отдел „Информационни системи“, дирекция „Информационно обслужване и технологии“ в Администрацията на главния прокурор.

3.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен администратор на Върховна административна прокуратура“ в Администрацията на Върховната касационна прокуратура.

МОТИВИ: С решение на Софийски районен съд е отменено уволнението и се възстановява съдебен служител на заеманата от него длъжност „Съдебен администратор на Върховната административна прокуратура. С определение на ВКС не се допуска до касационно обжалване решението на въззивната инстанция, с което се потвърждава първоинстанционното решение.
За да се изпълни съдебното решение в щатното длъжностно разписание на администрацията на ВКП е необходимо да бъде утвърдена една щ.бр. за длъжност „Съдебен администратор на Върховната административна прокуратура“.
Към настоящия момент необходимата щ.бр. е възможно да бъде осигурена чрез съкращаване на една свободна щ.бр. за длъжност „програмист“, отдел „Информационни системи“, дирекция „Информационно обслужване и технологии“ в Администрацията на главния прокурор.

Необходимите средства за осигуряване на разликата в размера на възнагражденията между двете длъжности ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 09.07.2025 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
ГЕРГАНА МУТАФОВА

                                     ЧЛЕНОВЕ:           				

….….…/п/..……..……..…
      КАЛИНА ЧАПКЪНОВА